Full pott for futsallandslaget
Dermed står Norge med seks poeng og full pott etter to kamper. Det betyr at lørdagens kamp mot Danmark blir en gruppefinale. Vinneren av gruppen går videre til neste steg i EM-kvalifiseringen. - Det var en veldig kontrollert og god kamp av oss, sa landslagstrener Esten O. Sæther til fotball.no. Albania utlignet to ganger, men Norge vant til slutt klart. Stian Sortevik og Abdurahim Lajaab scoret to mål hver for Norge, mens også Erlend Skaga kom på scoringslisten.Mål: 1-0 Abdurahim Lajaab (16), 1-1 Roald Halimi (25), 2-1 Stian Sortevik (26), 2-2 Halimi (27), 3-2 Sortevik (30), 4-2 Lajaab (32), 5-2 Erlend Skaga (37). Gult kort: Pål André Helland, Norge. Norges tropp: Kenneth Rakvaag, Magnar Nordtun, Thomas Sæther, Morten Ravlo, Pål Andre Helland, Abdurahim Lajaab, Jonas Wiseth, Samuel Isaksen, Erlend Skaga, Christopher Moen, Mustapha Achrifi, Stian Sortevik, Faysal Ahmed og Cato Valøy
Det norske futsallandslaget tok sin annen strake seier i EM-kvalifiseringen torsdag. Albania ble slått 5-2.